Rogagvadas
Rogagvadas (isp. Lago Rogaguado) – ežeras Bolivijos šiaurėje, Beni departamente, Jakuimos provincijoje, 85 km į šiaurės vakarus nuo Santa Ana de Jakuimos, pelkėtoje ir ežeringoje lygumoje. Patenka į Amazonės baseiną (Jatos baseiną). Ilgis iki 51 km, plotis iki 22 km. Tai vienas didžiausių šalies ežerų. Saugomas Beni ir Pando lagūnų nacionaliniame rezervate. Didžiausia gyvenvietė prie Rogagvado – Kokinalis.